b'\n_START_ARTICLE_\nTa\xc5\xa1a, Kropa in Klepa\n_START_PARAGRAPH_\nTa\xc5\xa1a, Kropa in Klepa so slovenska bajeslovna bitja. V ljudski pesnitvi Molitev proti sovra\xc5\xbeniku nastopajo kot tri svetnice, ki ob Bogu pomagajo premagati sovra\xc5\xbenika, pri \xc4\x8demer je Kropa povezana s kropenjem sovra\xc5\xbenikov, Klepa pa z njihovim vklepanjem. Podrobnosti njihovih funkcij in njihovega izvora ne poznamo. Na Notranjskem so sicer odkrili izro\xc4\x8dilo o treh devicah, ki so jim morda sorodne, a sta od njih ohranjeni le dve imeni (Kozma in \xc5\xbdauba).'